## Rješenje Ustavnog suda Republike Hrvatske broj U-III-874/1994 od 4. studenoga 1994.

### NN 82/1994 (11.11.1994.), Rješenje Ustavnog suda Republike Hrvatske broj U-III-874/1994 od 4. studenoga 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda i suci Zdravko Bartovčak, dr Veli mir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, odlučujuči o ustavnoj
tužbi B. K. iz Z, zastupane po M. M, odvjetniku iz Z.na sjednici, održanoj
dana 4. studenoga 1994. godine, donio je

## RJEŠENJE

1. Odgađa se prisilno izvršenje određeno zaključkom Gradskog sekretarijata
za graditeljstvo, komunalne i stamberle poslove, promet i veze, Odjel za
imovinsko-pravne i stambene poslove, Područni ured M. Klasa: UP/I-371-01/92-01/03,
Ur. broj: 251-OS-13-94-33 od 24. lipnja 1994. godine i zaključkom Klasa:
UP/I-371-01/92-01/03 Ur. broj 251-OS-13-94-42 od 17. listopada 1994. godine
kojim je naloženo B. K. iseliti iz stana u Z. i predati ga slobodnog od
osoba i stvari Republici Hrvatskoj putem Ministarstva obrane.

2. Ovo rješenje stupa na snagu odmah, a odgoda izvršenja ostaje na snazi
do donošenja odluke o ustavnoj tužbi B. K ili dok Sud ne odredi drugačije.

3. Ovo će se rješenje objaviti u "Narodnim novinama".

Obrazloženje:

Podnositeljica ustavne tužbe povodom zaključka Gradskog sekretarijata
za graditeljstvo, komunalne i stambene poslove, promet i veze, Odjel za
imovinsko-pravne i stambene poslove, Područni ured M. Klasa: UP/I-371-01/92-01/03,
Ur. broj: 251-05-13-94-33 od 24. lipnja 1994. godine i zaključka Klasa:
UP/I-371-01/92-01/03 Ur. broj: 251-OS-13-94-42 od 17. listopada 1994. godine,
kojim joj je naloženo iseliti iz stana u Z. i predati ga slobodnog od osoba
i stvari Republici Hrvatskoj putem Ministarstva obrane, traži zaštitu povrijeđenog
ustavnog prava.

Iz sadržaja ustavne tužbe proizlazi da podnositeljica traži zaštitu
ustavnih prava iz članka 35. i članka 19. stavka 1. Ustava Republike Hrvatske.
Pozivom na Sporazum o privremenom ustupanju Vojne bolnice u Z.od 9. prosinca
1991. godine predlaže da se ustavna tužba usvoji, navedeni zaključci ukinu,
a do donošenja odluke o ustavnoj tužbi odgodi izvršenje zaključka o prisilnom
iseljenju zakazano za dan 9. studenoga 1994 godine. Iz sadržaja spisa proizlazi
da je podnositeljici ustavne tužbe sporni stan dodijeljen rješenjem Komande
garnizona Z. bivše JNA broj 6-234 od 4. listopada 199a godine kao građanskoj
osobi na službi u JNA.

Prijedlog za odgodu izvršenja navedenih zaključaka je osnovan. Na temelju
odredbe članka 53. Poslovnika Ustavnog suda Republike Hrvatske ("Narodne
novine" broj 29/94) ustavna tužba, u pravilu ne sprečava izvršenje
osporenog akta, ali na prijedlog podnositelja ustavne tužbe Sud može odgoditi
izvršenje do donošenja odluke, ako bi izvršenje prouzročilo podnositelju
tužbe štetu koja bi se teško mogla popraviti, a odgoda nije protivna javnom
interesu niti bi se odgodom nanijela nekome veča šteta.

Podnositeljica prijedloga za odgodu izvršenja, osim razloga kojima ustaje
protiv rješenja o iseljenju smatrajuči da je njime došlo do povrede njenih
ustavnih prava, navodi da sporni stan koristi sa suprugom i dvoje malodobne
djece. U korlkretnom slučaju izvršenje zaključka o iseljenju po podnositeljicu
ustavne tužbe, moglo bi prouzročiti teško popravljivu štetu, a istodobno
ovaj Sud ne nalazi da bi odgoda izvršenja mogla nekome nanijeti štetu.
Sud je stoga ocjenio da su se ispunile pretpostavke za određivanje privremene
mjere obustavljanjem od izvršenja zaključka o iseljenju do donošenja odluke
o ustavnoj tužbi.

Na temelju izloženoga riješeno je kao u izreci.

Rješenje o objavljivanju temelji se na odredbi članka 20. stavak 1 Ustavnog
zakona o Ustavnom sudu Republike Hrvatske ("Narodne novine",
broj 13/91).

Broj : U-111-874/1994.

Zagreb, 4. studenoga 1994.

USTAVNI SUD REPUBLIKE HRVATSKE

Predsjednik

**Jadranko Crnić, v r.**

Rješenje, NN 82/1994-1409